A KÖZSZOLGÁLATI TÖRVÉNYSZÉK ÍTÉLETE
(második tanács)
2009. szeptember 10.
F‑9/08. sz. ügy
Eckehard Rosenbaum
kontra
az Európai Közösségek Bizottsága
„Közszolgálat – Tisztviselők – Kinevezés – Besorolási fokozatba történő besorolás – Átsorolás iránti kérelem – A személyzeti szabályzat XIII. melléklete 13. cikkének hatálya – A szakmai tapasztalat figyelembevétele – A versenyvizsga besorolási fokozatába való felvétel – A személyzeti szabályzat 31. cikke – A hátrányos megkülönböztetés tilalma – Munkavállalók szabad mozgása”
Tárgy: Az EK 236. cikk és az EA 152. cikk alapján benyújtott kereset, amelyben E. Rosenbaum többek között az őt az AD 6 besorolási
osztály 2. fizetési fokozatába besoroló 2007. február 13‑i bizottsági határozat megsemmisítését kéri.
Határozat: A Közszolgálati Törvényszék a keresetet elutasítja. A felperes viseli a saját költségeit és köteles viselni az Európai Közösségek
Bizottságának költségeit. Az Európai Unió Tanácsa – a Bizottság kérelmeinek támogatására beavatkozó fél – maga viseli a saját
költségeit.
Összefoglaló
1.      Tisztviselők – Kereset – Tárgy – Az adminisztrációval szembeni meghagyás – Elfogadhatatlanság
(EK 233. cikk; személyzeti szabályzat, 91. cikk)
2.      Tisztviselők – Személyzeti szabályzat – A személyzeti szabályzat módosításáról szóló rendelet – Az új előmeneteli rendszerhez
vezető átmeneti rendelkezések
(Személyzeti szabályzat, XIII. melléklet, 12. cikk, (2) bekezdés, és 13. cikk)
3.      Megsemmisítés iránti kereset – Jogalapok – Hatástalan jogalap – Fogalom
1.      Nem a Közszolgálati Törvényszék feladata, hogy utasítsa a közösségi intézményeket vagy elvi jellegű kijelentéseket, illetve
megállapításokat tegyen, függetlenül az EK 233. cikkben a megsemmisített aktust kibocsátó intézmény számára megfogalmazott
azon általános kötelezettségtől, hogy tegyen meg minden, az aktust megsemmisítő ítélet teljesítéséhez szükséges intézkedést.
(lásd a 21. pontot)
Hivatkozás:
az Elsőfokú Bíróság T‑76/03. sz., Meister kontra OHIM ügyben 2004. október 28‑án hozott ítéletének (EBHT‑KSZ 2004., I‑A‑325. o.
és II‑1477. o.) 38. pontja;
a Közszolgálati Törvényszék F‑55/05. sz., Voigt kontra Bizottság ügyben 2006. május 16‑án hozott végzésének (EBHT‑KSZ 2006.,
I‑A‑1‑15. o. és II‑A‑1‑51. o.) 23. és 25. pontja.
2.      A személyzeti szabályzat XIII. mellékletének egyetlen rendelkezése sem szól arról, hogy e melléklet összességében ne volna
alkalmazandó 2006. április 30. után. Ugyanis csupán az említett melléklet bizonyos rendelkezéseinek alkalmazása van a 2004.
május 1‑je és 2006. április 30. közötti időszakra korlátozva. A személyzeti szabályzat XIII. mellékletének 13. cikkére vonatkozó,
ilyen értelmű rendelkezés hiányában nem tekinthető úgy, hogy e cikk a rendelkezések e csoportjába tartozna, és csupán az említett
időszakban volna alkalmazandó, méghozzá az említett rendelet 12. cikkének (2) bekezdését tekintetbe véve sem.
(lásd a 31. és 32. pontot)
3.      Hatástalannak kell tekinteni az olyan jogalapot, amely megalapozottsága esetén sem alkalmas arra, hogy maga után vonja a megtámadott
aktus megsemmisítését.
(lásd a 41. pontot)
Hivatkozás:
a Bíróság C‑46/98. P. sz., EFMA kontra Tanács ügyben 2000. szeptember 21‑én hozott ítéletének (EBHT 2000., I‑7079. o.) 37.
és 38. pontja.